
Ανακοίνωση 


Στρατιωτικές βάσεις στα κατεχόμενα 


Με ανησυχία παρακολουθούμε την όλο και αυξανόμενη στρατιωτικοποίηση των κατεχοµένων, µετά 
και την πρόσφατη απόφαση της λεγόμενης "βουλής" των κατεχοµένων να παραχωρήσει και επίσηµα 
πλέον, για χρήση απότις τουρκικές κατοχικές δυνάµεις, το παράνομο αεροδρόμιο του Λευκονοίκου, 


το οποίο θα μετατραπεί σε τουρκική αεροπορική στρατιωτική βάση. 


Υπενθυμίζεται ότι το λεγόμενο "υπουργικό συμβούλιο” των κατεχοµένων είχε αποφασίσει τη χρήση 
του εν λόγω αεροδρομίου από µη επανδρωµένα αεροσκάφη(ΙΗΑ) και µη επανδρωµένα εξοπλισμένα 
αεροσκάφη των τουρκικών ενόπλων δυνάμεων (5ἱΗΑ) από τον Δεκέμβριο του 2019. Ωστόσο κατ’ 
απαίτηση της Ἰουρκίας, το συγκεκριµένο αεροδρόμιο μετατρέπεται πλέον σε στρατιωτική 


αεροπορική βάση του τουρκικού στρατού. 


Σύσσωμα τα τουρκοκυπριακά κόμματα, συμπεριλαμβανομένου του Ρεπουμπλικανικού Τουρκικού 
Κόμματος (ΡΤΚ) στήριξαν τη συγκεκριμένη απόφαση. Το δε ΡΤΚ προσπάθησε να δικαιολογήσει την 
απόφαση του δηλώντας υποκριτικά ότι ψήφισε υπέρ λόγω του ότι έλαβε διαβεβαιώσεις ότι δεν θα 
χρησιµοποιηθεί ὡς βάση και δεν θα αναπτυχθούν μαχητικά αεροπλάνα. Οποιαδήποτε προσπάθεια 
καθησυχασμού δεν πείθει, εφόσον αυτή η βάση θα είναι πλήρως ελεγχόμενη απὀ την κατοχική 
Τουρκία και τον κατοχικό στρατό, ενώ σαν εξέλιξη έρχεται να προστεθεί στους άλλους σχεδιασμούς 
που τροχιοδρομούνται για κατασκευή ναυτικής βάσης της Τουρκιας στο Τρίκωμο, η κατασκευή της 
οποίας δεν φαίνεται να έχει ξεκινήσει ακόµα, αλλά και της εγκατάστασης βάσης ρανταρ στην 


Καρπασία για παρακολούθηση των κινήσεων σε θάλασσα και αέρα. 


Σε µια περιοχή που Φλέγεται, η ανάπτυξη στρατιωτικών βάσεων απὀ την Τουρκία στρατιωτικοποιεί 
ακόµη περισσότερο τις κατεχόμενες περιοχές του νησιού, αλλά και την ευρύτερη περιοχή, 
δημιουργώντας κλίμα αποσταθεροποίησης και ανασφάλειας. Η εγκατάσταση των βάσεων και ο 
κίνδυνος να χρησιµοποιηθεί το νησί για στρατιωτικές επιχειρήσεις της Τουρκίας, αλλά καιτου ΝΑΤΟ 


δημιουργεί επικίνδυνα τετελεσμένα για την λύση του κυπριακού προβλήματος. 


Καταδικάζουµετη στάσητης Κυπριακής Κυβέρνησης καιτων υπόλοιπων αστικών κομμάτων, τα οποία 
είτε σιωπούν µπροστά στις προσπάθειες της Τουρκίας για στρατιωτικοποίηση των κατεχόµενων 


εδαφών, είτε υποβαθµίζουν τα πολύ επικίνδυνα τετελεσμένα που δημιουργούνται για τη λύση του 

κυπριακού προβλήματος, µε δεδομένες μάλιστα τις εξαγγελίες της κατοχικής Τουρκίας και της 


τουρκοκυπριακής ηγεσίας για λύση δύο κρατών. 


Η Κομμουνιστική Πρωτοβουλία Κύπρου καταδικάζει τις οποιεσδήποτε προσπάθειες για 
στρατιωτικοποίηση του νησιού, την εµπλοκή της χώρας µας σε στρατιωτικές επιχειρήσεις και τη 
δηµιουργία τετελεσμένων επί του εδάφους. Δεν ξεχνούμε ότι το ἰδιο το κυπριακό πρόβλημα είναι 
ένα διεθνές πρόβλημα εισβολής και κατοχής απὀ την Τουρκία και ξένων ΝΑΤΟϊκών ιμπεριαλιστικών 
επεμβάσεων, οι οποίες εργαλειοποίησαν και ενίσχυσαν τον εθνικισµό-σωβινισμό, µε αποκορύφωμα 
το δίδυμο έγκληµατου προδοτικού φασιστικού πραξικοπήματος και της τουρκικής εισβολής, το οποίο 
οδήγησε στη βίαιη διαίρεση της χώρας καιτου λαού µας, Ε/κ και Τ/κ. Ως Κομμουνιστική Πρωτοβουλία 
Κύπρου παλεύουμε για µια λύση όπου θα θεσπίζονται η καθιέρωση αρχών και θεσμών που 
συγκρούονται µε κάθε µορφή διάκρισης και ιδιαίτερα του εθνοτικού διαχωρισμού, αλλά και µια λύση 
που θα θέτει ως προαπαιτούµενο ο λαός να εἶναι κυρίαρχος αφέντης σε µια ακέραιη, ανεξάρτητη, 


ελεύθερη απὀ εγγυητές, ξένα στρατεύματα και διαχωρισμούς, επανενωµένη πατρίδα. 
Κομμουνιστική Πρωτοβουλία Κύπρου 

